*PROJEKTS*

**Grozījumi Profesionālās izglītības likumā**

Izdarīt Profesionālās izglītības likumā ((Latvijas Republikas Saeimas un Ministru Kabineta Ziņotājs, 1999, 14. nr.; 2001, 16. nr.; 2006, 21. nr.; 2007, 14. nr.; 2009, 2., 6., 14. nr.; Latvijas Vēstnesis, 2010, 102., 205. nr.; 2011, 202. nr.; 2012, 69., 190. nr.; 2015, 91. nr.; 2017, 5., 132. nr.) šādus grozījumus:

1. Aizstāt visā likuma tekstā vārdus “centralizēts eksāmens” attiecīgajā locījumā ar vārdiem “profesionālās kvalifikācijas eksāmens” attiecīgajā locījumā.

2. 1.pantā:

izteikt panta otrās daļas 1.punktu šādā redakcijā:

“1) arodizglītība - daļēja vidējās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam, trešajam vai ceturtajam līmenim;”

izteikt otrās daļas 2.punktu šādā redakcijā:

“2) profesionālās kvalifikācijas eksāmens - pēc vienotas kārtības valsts mērogā organizēts valsts pārbaudījums, kurā personai, iegūstot pietiekamu vērtējumu, piešķir profesionālo kvalifikāciju atbilstoši Latvijas kvalifikāciju ietvarstruktūras līmenim, ko apliecina valsts atzīts dokumentāri apstiprināts novērtējums;”

izteikt panta otrās daļas 2.2 punktu šādā redakcijā:

“22) kvalifikācijas prakse - attiecīgās profesionālās izglītības programmas praktiskās daļas (profesionālo iemaņu un prasmju) apguves daļa/-s līdz valsts pārbaudījumam profesionālās kvalifikācijas iegūšanai;”;

izslēgt 2.3 punktā vārdus “izņemot kvalifikācijas praksi”;

papildināt panta otrās daļas 2.6 punktu ar vārdiem “vai kvalifikācijas daļu”;

izteikt panta otrās daļas 5.punktu šādā redakcijā:

“5) profesionālā augstākā izglītība - augstākās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras piektajam, sestajam, septītajam vai astotajam līmenim;”;

izslēgt 6.punktu:

izteikt panta 8.punktu šādā redakcijā:

“8) profesionālā vidējā izglītība - vidējās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras ceturtajam līmenim;”;

izteikt 9.-13.punktu šādā redakcijā:

9) profesionālās kvalifikācijas līmenis - Latvijas kvalifikāciju ietvarstruktūras līmenim atbilstoša teorētiskā un praktiskā sagatavotība, kas dod iespēju veikt noteiktai sarežģītības un atbildības pakāpei atbilstošu darbu;

10) pirmā līmeņa profesionālā augstākā izglītība - augstākās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras piektajam līmenim;

11) otrā līmeņa profesionālā augstākā izglītība - augstākās pakāpes profesionālā izglītība, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras sestajam, septītajam vai astotajam līmenim;

12) profesionālā tālākizglītība - profesionālā~~s~~ izglītība~~s~~ veids, kas dod iespēju pilngadīgām personām ar iepriekšēju izglītību vai darba pieredzi iegūt noteikta līmeņa profesionālo kvalifikāciju;

13) profesionālā pilnveide - profesionālās izglītības veids, kas dod iespēju apgūt vai pilnveidot un attiecīgi novērtēt profesionālās kvalifikācijas daļu profesijai, kas iekļauta nozares kvalifikāciju struktūrā vai arī tās nepieciešamību nosaka attiecīgās nozares ministrija

papildināt pantu ar jaunu 14., 15., 16., 17. un 18 punktu šādā redakcijā:

14) saistītā profesija - ar citu nozares profesiju saistīts nodarbošanās veids, kam ir kopīgas zināšanas, prasmes un kompetences vienā vai vairākos Latvijas kvalifikāciju ietvarstruktūras līmeņos;

15) specializācija - viena Latvijas kvalifikāciju ietvarstruktūras līmeņa ietvaros no nozares profesijas atvasināts nodarbošanās veids, kura uzdevumu veikšanai nepieciešamas papildu zināšanas, prasmes un kompetences;

16) sasniedzamo mācīšanās rezultātu vienība - kvalifikācijas sastāvdaļa, ko veido pārbaudāms un novērtējams saskaņotu zināšanu, prasmju un kompetenču kopums;

17) profesionālā kvalifikācija – formalizēta vērtēšanas un atzīšanas procesa rezultāts, ko apstiprina atbilstošs valsts atzīts dokuments, kompetentai iestādei konstatējot, ka persona  ir sasniegusi mācīšanās rezultātus atbilstoši iepriekš noteiktam profesijas standartam vai profesionālās kvalifikācijas prasībām;

18) profesionālās kvalifikācijas daļa – pārbaudāmu un novērtējamu apgūto mācīšanās rezultātu vienību kopums, kuram papildus apgūstot pārējās profesijas standartā noteiktās zināšanas, prasmes un kompetences, ir iespēja iegūt pilnu kvalifikāciju.”

3. Izteikt 2.panta otrās daļas 2.punktu šādā redakcijā:

“2) noteikt profesionālās izglītības pakāpes, profesionālās kvalifikācijas līmeņus atbilstoši Latvijas kvalifikāciju ietvarstruktūrai un attiecīgās profesionālās kvalifikācijas ieguvei nepieciešamo izglītību;”

4. Izteikt 3.pantu šādā redakcijā:

**“3.pants. Likuma darbība**

Likums reglamentē profesionālās izglītības īstenošanu, kā arī atbilstošas profesionālās kvalifikācijas piešķiršanu.”

5. Izteikt 5.pantu šādā redakcijā.

“**5.pants. Profesionālās kvalifikācijas Latvijas kvalifikāciju ietvarstruktūrā**

Latvijas kvalifikāciju ietvarstruktūrā ir šādas profesionālās kvalifikācijas:

1) Latvijas kvalifikāciju ietvarstruktūras otrā līmeņa profesionālā kvalifikācija – teorētiskā un praktiskā sagatavotība, kas dod iespēju veikt vienkāršus uzdevumus noteiktā praktiskās darbības sfērā;

2) Latvijas kvalifikāciju ietvarstruktūras trešā līmeņa profesionālā kvalifikācija – teorētiskā un praktiskā sagatavotība, kas dod iespēju patstāvīgi veikt kvalificētu izpildītāja darbu;

3) Latvijas kvalifikāciju ietvarstruktūras ceturtā līmeņa profesionālā kvalifikācija – paaugstināta teorētiskā sagatavotība un profesionālā meistarība, kas dod iespēju veikt noteiktus izpildītāja pienākumus, kuros ietilpst arī izpildāmā darba plānošana un organizēšana.

4) Latvijas kvalifikāciju ietvarstruktūras piektā līmeņa profesionālā kvalifikācija – teorētiskā un praktiskā sagatavotība, kas dod iespēju veikt sarežģītu izpildītāja darbu, kā arī organizēt un vadīt citu speciālistu darbu;

5) Latvijas kvalifikāciju ietvarstruktūras sestā līmeņa profesionālā kvalifikācija – teorētiska un praktiska sagatavotība patstāvīgu lēmumu pieņemšanai un problēmu risināšanai nozarē vai profesijā mainīgos apstākļos, izmantojot specializētas zināšanas profesionālajā jomā;

6) Latvijas kvalifikāciju ietvarstruktūras septītā līmeņa profesionālā kvalifikācija – teorētiska un praktiska sagatavotība augsti kvalificētas profesionālas darbības veikšanai neprognozējamos apstākļos, sarežģītu profesionālu problēmu formulēšanai un kritiskai analīzei, izmantojot padziļinātas un plašas zināšanas profesionālajā jomā; patstāvīgu lēmumu pieņemšanai, integrējot dažādu jomu zināšanas un dodot ieguldījumu profesionālās darbības metožu attīstībā;

7) Latvijas kvalifikāciju ietvarstruktūras astotā līmeņa profesionālā kvalifikācija – teorētiska un praktiska sagatavotība patstāvīgai ideju izvirzīšanai, kritiskai analīzei, sintēzei un izvērtēšanai, radot jaunas zināšanas vai izpratni par esošām zināšanām un to lietošanu praksē, risinot nozīmīgus inovāciju vai mākslinieciskās jaunrades uzdevumus profesionālajā vai mākslinieciskās darbības jomā.”

6. 6.pantā:

izteikt 6.panta pirmo daļu izteikt šādā redakcijā:

“(1) Par akreditētas profesionālās izglītības programmas apguvi tiek izsniegti šādi valsts atzīti profesionālās izglītības dokumenti:

1) atestāts par arodizglītību un iegūtu profesionālo kvalifikāciju, kas atbilst Latvijas kvalifikāciju ietvarstruktūras otrajam, trešajam vai ceturtajam līmenim;

2) atestāts par profesionālo vidējo izglītību un iegūtu profesionālo kvalifikāciju, kas atbilst Latvijas kvalifikāciju ietvarstruktūras trešajam vai ceturtajam līmenim;

3) diploms par profesionālo vidējo izglītību un iegūtu profesionālo kvalifikāciju, kas atbilst Latvijas kvalifikāciju ietvarstruktūras ceturtajam līmenim;

4) diploms par pirmā līmeņa profesionālo augstāko izglītību un iegūtu profesionālo kvalifikāciju, kas atbilst Latvijas kvalifikāciju ietvarsrtruktūras piektajam līmenim.”

papildināt panta pirmo daļu ar 5.punktu šādā redakcijā:

“5) profesionālās kvalifikācijas apliecība.”

izslēgt panta trešās daļas 1.punktu;

izteikt septīto daļu šādā redakcijā:

“(7) Personai, kura apguvusi profesionālo kompetenci ārpus formālās izglītības sistēmas un kuras profesionālā kompetence novērtēta šajā likumā noteiktajā kārtībā un atzīta par atbilstošu Latvijas kvalifikāciju ietvarstruktūras otrā, trešā, ceturtā vai piektā līmeņa profesionālās kvalifikācijas profesionālajai kompetencei, tiek izsniegta profesionālās kvalifikācijas apliecība.”

izslēgt astotajā daļā vārdu “arī”;

izteikt devīto daļu šādā redakcijā:

“(9) Izglītojamajam, kas apguvis akreditētas modulārās profesionālās izglītības programmas daļu (moduli vai vairākus moduļus), izglītības iestāde izsniedz Ministru kabineta noteiktas formas apliecību par profesionālās kvalifikācijas daļas apguvi.”

7. 7.pantā:

papildināt pantu ar 51.punktu šādā redakcijā:

“51) nosaka apliecības par profesionālās kvalifikācijas daļas (moduļa vai moduļu) apguvi formu, to izgatavošanas un izsniegšanas kārtību;”

izteikt 10.punktu šādā redakcijā:

“10) nosaka profesionālās kvalifikācijas eksāmenu satura izstrādes, organizēšanas, norises un vērtēšanas kārtību;”

papildināt pantu ar 151. un 152. punktu šādā redakcijā:

“151) nosaka kārtību, kādā nodrošina izglītības turpināšanu arodizglītības, profesionālās vidējās izglītības vai profesionālās tālākizglītības programmās, kā arī apgūtu un novērtētu sasniedzamo mācīšanās rezultātu pārneses kārtību;

152) nosaka kārtību, kādā izglītojamie tiek uzņemti profesionālās izglītības programmās un atskaitīti no tām.”

8. Izslēgt 8.panta 8.punktu.

9. Izslēgt 9.panta pirmās daļas 5.punktā vārdus “kā arī bezdarbnieku pārkvalifikāciju un apmācību.

10. Aizstāt 11.panta otrās daļas 1.punktā vārdus “profesionālās orientācijas” ar vārdiem “karjeras izglītības atbalstam”.

11. 12.pantā:

izteikt pirmo daļu šādā redakcijā:

“(1) Nozaru ekspertu padomju darbības mērķis ir sekmēt nozaru profesionālās izglītības atbilstību darba tirgus prasībām, tās efektivitātes un kvalitātes paaugstināšanu, veicinot valsts un pašvaldību, profesionālo izglītības iestāžu, nozares darba devēju un to apvienību, arodbiedrību un speciālistu sadarbību cilvēkresursu attīstības jautājumos.”

izteikt otro daļu šādā redakcijā

“(2) Nozaru ekspertu padomes:

1) piedalās nozares kvalifikāciju struktūras izveidē, saskaņojot to ar darba tirgus prasībām, un sniedz priekšlikumus par attiecīgajai nozarei nepieciešamām profesijām un atbilstošām specializācijām;

2) sniedz atzinumu par profesijas standartiem un profesionālās kvalifikācijas prasībām;

3) saskaņo nozares ekspertus dalībai profesionālās izglītības iestāžu, eksaminācijas centru un profesionālās izglītības programmu akreditācijā un profesionālās kvalifikācijas eksāmenos;

4) piedalās profesionālās izglītības iestāžu tīkla attīstības un profesionālās izglītības programmu plānošanā;

5) sniedz priekšlikumus par izglītojamo uzņemšanu profesionālās izglītības iestādēs;

6) veicina darba devēju sadarbību ar profesionālās izglītības iestādēm darba vidē balstītu mācību atbalstīšanā, mācību prakses un kvalifikācijas prakses organizēšanā;

7) risina jautājumus, kas saistās ar nodarbinātību, pieprasījumu un piedāvājumu attiecīgās nozares darba tirgū.”

izslēgt panta trešo daļu;

izteikt panta ceturto daļu šādā redakcijā:

“(4) Nozaru ekspertu padomju sastāvā iekļauj nozaru darba devēju vai to apvienību, nozaru profesionālo organizāciju, nozaru arodbiedrību vai darbinieku, valsts institūciju un pašvaldību pārstāvjus.”

papildināt pantu ar jaunu 5.1 daļu šādā redakcijā:

“5.1) Nozaru ekspertu padomju darbību un darbības koordināciju finansē no valsts budžeta.”

12. Izslēgt 14.panta 3.1 daļu.

13. Aizstāt 15.panta 2.1 daļā vārdus “trešo profesionālās kvalifikācijas līmeni” ar vārdiem “profesionālo kvalifikāciju atbilstoši Latvijas kvalifikāciju ietvarstruktūras ceturtajam līmenim”.

14. 15.1 pantā:

aizstāt pirmajā daļā vārdus “trešo profesionālās kvalifikācijas līmeni” ar vārdiem “profesionālo kvalifikāciju atbilstoši Latvijas kvalifikāciju ietvarstruktūras ceturtajam un piektajam līmenim”;

aizstāt 1.1 daļā vārdus “trešo profesionālās kvalifikācijas līmeni” ar vārdiem “profesionālo kvalifikāciju atbilstoši Latvijas kvalifikāciju ietvarstruktūras ceturtajam līmenim”;

15. Izteikt 16.panta pirmo daļu šādā redakcijā:

“(1) Atbilstoši profesionālās izglītības iestādē iegūstamajai izglītībai un profesionālajai kvalifikācijai ir šādas izglītības iestādes:

1) arodskola (izglītības iestāde, kura īsteno arodizglītības programmas, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam vai trešajam līmenim);

2) profesionālā vidusskola (izglītības iestāde, kura īsteno profesionālās vidējās izglītības programmas, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam, trešajam vai ceturtajam līmenim);

3) tehnikums (izglītības iestāde, kura īsteno profesionālās vidējās izglītības programmas, kas dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam, trešajam, ceturtajam vai piektajam līmenim un kurai ir piešķirts profesionālās izglītības kompetences centra statuss);

4) koledža (izglītības iestāde, kura īsteno pirmā līmeņa profesionālās augstākās izglītības programmas un dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam, trešajam, ceturtajam un piektajam līmenim).”

16. 17.1pantā:

izteikt trešo daļu šādā redakcijā:

“(3) Konventa sastāvā ir ne mazāk kā pieci padomnieki. Konventa sastāvā iekļauj profesionālās izglītības iestādes vadītāju, tās ministrijas pārstāvi, kuras padotībā ir profesionālās izglītības iestāde, un attiecīgās pašvaldības, darba devēju un to apvienību pārstāvjus. Konventa sastāvā var iekļaut attiecīgā plānošanas reģiona pārstāvi, kā arī attiecīgās profesionālās izglītības iestādes darbinieku pārstāvi un citus ieinteresēto institūciju pārstāvjus. Konventa priekšsēdētājs ir darba devēju vai attiecīgās pašvaldības pārstāvis.”;

aizstāt panta piektās daļas 3.punktā vārdus “licences saņemšanai” ar vārdu “licencēšanai”.

17. Izslēgt 20.pantu.

18. Izteikt 24.2 pantu šādā redakcijā:

**“24.2 pants. Nozares kvalifikāciju struktūra**

Nozares kvalifikāciju struktūra ir nozares profesiju vispārīgs raksturojums, kā arī nozares profesijās ietilpstošo specializāciju un saistīto profesiju pārskats, kurā norādīti profesionālās kvalifikācijas līmeņi profesijām un specializācijām.  Nozares kvalifikāciju struktūra kopā ar profesiju standartiem, profesionālās kvalifikācijas prasībām, profesionālās izglītības programmām un to kvalitātes nodrošināšanu, profesionālās kvalifikācijas novērtēšanu un piešķiršanas nosacījumiem veido vienotu attiecīgās Nozares kvalifikāciju sistēmu.”

19. Izteikt 26.pantu šādā redakcijā:

“26.pants. **Profesionālās izglītības programmu veidi**

Profesionālās izglītības programmas atkarībā no iegūstamās izglītības un profesionālās kvalifikācijas iedalāmas šādi:

1) arodizglītības programmas (profesionālās kvalifikācijas ieguvei atbilstoši Latvijas kvalifikāciju ietvarstruktūras otrajam, trešajam vai ceturtajam līmenim bez tiesībām iestāties augstskolā);

2) profesionālās vidējās izglītības programmas (profesionālās kvalifikācijas ieguvei atbilstoši Latvijas kvalifikāciju ietvarstruktūras trešajam vai ceturtajam līmenim un dod tiesības iestāties augstskolā);

3) pirmā līmeņa profesionālās augstākās izglītības programmas (izglītības un profesionālās kvalifikācijas ieguvei atbilstoši Latvijas kvalifikāciju ietvarstruktūras piektajam līmenim);

4) profesionālās tālākizglītības programmas (profesionālās kvalifikācijas ieguvei atbilstoši Latvijas kvalifikāciju ietvarstruktūras otrajam, trešajam, ceturtajam vai piektajam līmenim);

5) profesionālās pilnveides izglītības programmas (jau iegūtas profesionālās kvalifikācijas pilnveidei vai profesionālās kvalifikācijas daļas apguvei atbilstoši Latvijas kvalifikāciju ietvarstruktūras otrajam, trešajam, ceturtajam vai piektajam līmenim);

6) profesionālās ievirzes izglītības programmas (kvalifikācijas līmeņa ietvaros).”

20. 27.pantā:

izteikt panta otro daļu šādā redakcijā:

“(2) Profesionālās vidējās izglītības programmā uzņem izglītojamos, kuri ir apguvuši vispārējās pamatizglītības standarta prasības pilnā apjomā un ir ieguvuši vērtējumu visos vispārējās pamatizglītības programmā noteiktajos mācību priekšmetos. Profesionālās vidējās izglītības mācību iestādēm ir tiesības organizēt iestājpārbaudījumus reflektantu izvērtēšanai.”;

izteikt panta sesto, septīto, astoto un devīto daļu šādā redakcijā:

“(6) Profesionālās tālākizglītības programmās, kuru apguve dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras otrajam vai trešajam līmenim, persona tiek uzņemta bez iepriekšējās izglītības ierobežojuma.

(7) Profesionālās tālākizglītības programmās, kuru apguve dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras ceturtajam līmenim, persona tiek uzņemta pēc arodizglītības vai vidējās izglītības ieguves.

(8) Profesionālās tālākizglītības programmās, kuru apguve dod iespēju iegūt profesionālo kvalifikāciju atbilstoši Latvijas kvalifikāciju ietvarstruktūras piektajam līmenim un kuras tiek īstenotas koledžā, augstskolā vai tehnikumā, persona tiek uzņemta, ja tai ir vismaz profesionālā vidējā izglītība vai pirmā līmeņa profesionālā augstākā izglītība.

(9) Prasības uzņemšanai profesionālās ievirzes izglītības programmā nosaka attiecīgā profesionālās ievirzes izglītības programma.”

21. 28.pantā:

papildināt panta ceturto daļu ar otro teikumu šādā redakcijā:

“Mācību stundas ilgums pirms svētku dienām ir 30 minūtes.”

papildināt pantu ar jaunu 4.1 daļu šādā redakcijā:

“4.1 Par valsts budžeta līdzekļiem vienlaikus var apgūt tikai vienu arodizglītības programmu vai profesionālās vidējās izglītības programmu.”

22. Papildināt 291. panta pirmo daļu ar tekstu šādā redakcijā:

“vai profesionālās kvalifikācijas prasības (ja profesijai nav nepieciešams apstiprināt profesijas standartu)”.

23. Papildināt ar jaunu 292. pantu šādā redakcijā:

**“292. Profesionālās vidējās izglītības programmu (iestāžu) absolventu reģistrs**

(1) Profesionālās vidējās izglītības programmu (iestāžu) absolventu reģistrs ir Valsts izglītības informācijas sistēmas sastāvdaļa. Reģistrā iekļauj nepersonificētus statistikas datus par profesionālo vidējās izglītības programmu (iestāžu) absolventu nodarbinātību un ienākumiem.

(2) Valsts izglītības informācijas sistēmā iekļaujamos nepersonificētus datus sagatavo un iesniedz Centrālā statistikas pārvalde, apstrādājusi personificētus datus par profesionālās vidējās izglītības programmu (iestāžu) absolventiem no Valsts izglītības informācijas sistēmas, personificētus datus no Valsts ieņēmumu dienesta par absolventu ienākumiem un nodarbinātību un personificētus datus no Nodarbinātības valsts aģentūras par absolventiem, kuriem piešķirts bezdarbnieka vai darba meklētāja statuss.

(3) Valsts izglītības informācijas sistēmā iesniedzamās informācijas apjomu un informācijas iesniegšanas kārtību, kā arī publiski pieejamās informācijas apjomu un publiskošanas kārtību nosaka Ministru kabinets

24. Izteikt 30.panta piekto daļu šādā redakcijā:

“(5) profesionālās izglītības programmas, akreditējamas Izglītības likumā noteiktajā kārtībā.”

25. Izteikt 31.panta sesto daļu šādā redakcijā:

“(6) Izglītojamos var apdrošināt pret nelaimes gadījumiem mācību prakses un kvalifikācijas prakses laikā. Apdrošināšanu veic saskaņā ar Ministru kabineta noteikumiem par profesionālo izglītības programmu finansēšanas kārtību.”.

26. Izslēgt pārejas noteikumu 4.punktā skaitli un vārdus “15.panta pirmajā daļā”.

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa